اثرلرینی ماراقلا اوخودوغوموز داهی یازیچیلارین آراسیندا حکیملر، مهندیسلر، دیپلوماتلار وار.
آخار. آذ مشهور روس یازیچیلارینین ادبیاتلا یاناشی مشغول اولدوقلاری پئشهلرینی تقدیم ائدیر:
آنتون چئخوو
چئخوو هله مکتب اؤتوراجاقیندا اؤتورارکن حکایهلر یازماغا جهد ائدیب، لاکین تاگانروق گیمنازییاسینی بیتیرهندن سونرا موسکوا اونیوئرسیتتینین طیبب فاکولتهسینه داخیل اولوب. آ. چئخوو طیبب فاکولتهسینده نیکولای سکلیفوسووسکی و گریگوری زاخارییندن درس آلیب. طلبه ایکن ووسکرسنسکی خسته خاناسیندا حکیملره یاردیم ائدیب.
میخایل بولگاکوو
میخایل بولگاکووون ایکی حکیم داییسی چوخ یاخشی پول قازاندیقلاریندان گلهجک یازیچی دا حکیم اولماق، قاز ووروب قازان دولدورماق قرارینا گلیب. اما حکیملیک پئشهسی اونا پول یوخ، چوخلو پروبلئم گتیریب. حکیملیک ائتدیی مدتده - ۱-جی دونیا محاربهسی زامانی جبهه یانی بؤلگهده ایشلهییب، مورفینه قورشانیب، وطنداش محاربهسی زامانی سفربرلییه آلینیب. یالنیز ۱۹۲۱-جی ایلده دوبرووولچسک اوردوسو گئری چکیلندن و یاتالاق خستهلیگی کئچیرندن سونرا بولگاکوو داییسی اوغلونا مکتوبوندا «من چوخدان باشلامالی اولدوغوم ایشی دؤرد ایل گئجیکدیرمیشهم – یازماغا باشلامالییدیم»، - یازیب.
میخایل لرمانتوو
میخایل لرمانتوو سانکت-پطربورگا کؤچهندن سونرا اونیورسیتته داخیل اولماغا جهد ائدیب. آنجاق تحصیل موسسهسینین رهبرلیگی اونون موسکوا اونیورسیتتینده کئچیردیی ایکی ایلی نظره آلماقدان ایمتینا ائدیب. نتیجهده لرمانتوو کاوالرییا یونکرلرینین مکتبینه قبول اولونوب. اورانی قوسار پولکونون گواردییا کورنتی روتبهسینده بیتیرهن م. لرمانتوو قافقازا گؤندریلیب. سونرالار شاعر ایستفا وئرمک ایستهسه ده، ننهسینین اعتراضلارینا گؤره قطعی قرارا گله بیلمهییب.
لو تولستوی
مشهور یازیچی هم ده جسور ظابط اولوب. او، ایکی ایل یونکر کیمی قافقازدا خیدمت ائدیب، داغلیلارلا دؤیوشوب. کریم محاربهسی باشلایاندان سونرا دراگون اوردوسونا کئچیب، اولتئنیتسا اطرافینداکی دؤیوشلرده، سیلیسترییانین محاصرهسینده ایشتیراک ائدیب، ۱۸۵۴-جو ایلده سئواستوپولا گلیب. شهرین مدافعهسیندهکی خیدمتلرینه گؤره اوزرینده «ایگیدلییه گؤره» یازیلمیش ۴-جو درجهلی «مقدس آننا» اوردئنی، «۱۸۵۴-۱۸۵۵-جی ایللر سئواستوپولون مدافعهسینه گؤره» و «۱۸۵۳-۱۸۵۶-جی ایللر محاربهسینین خاطرهسینه» مداللاری ایله تلتیف اولونوب.
فیودر داستایئوسکی
مهندیسلیک مکتبینی بیتیرهندن سونرا داستایئوسکی مهندیس-پودپوروچیک قیسمینده پطربورگ مهندیس کومانداسینا تعینات آلیب. آنجاق بیر ایلدهن سونرا اؤزونو تامامیله ادبیاتا حصر ائتمک قرارینا گلیب و ایستئفا وئریب.
۱۸۴۴-جو ایل اوکتیابرین ۱۹-دا حربی خیدمتدن ترخیص اولونوب.
یوگنی زامیاتین
آنتیوتوپییا ژانرینین اساسینی قویموش مشهور یازیچی، سانکت-پطربورگ پولیتخنیک اونیورسیتتینی بیتیرهندن سونرا نیوکاسل، گلازگو و ساندرلند ترسانهلرینده روس بوزقیرانلارینین اینشاسیندا ایشتیراک ائتمک اوچون اینگیلترهیه اعزام اولونوب. «مقدس آلکساندر نوسکی» بوزقیرانینین اساس معمارلاریندان بیری اولوب.
azb_Arab azb_Arab pes_Arab azb_Arab prs_Arab azb_Arab prs_Arab azb_Arab azb_Arab azb_Arab prs_Arab azb_Arab azb_Arab kas_Arab azb_Arab